**A KÖNYVVIZSGÁLÓK ADATSZOLGÁLTATÁSA**

A minőségellenőrzések végrehajtása érdekében a kamarai tag könyvvizsgáló és könyvvizsgáló cég köteles adatot szolgáltatni a Kamara, illetve a bizottság részére.

Az adatszolgáltatási kötelezettség elmulasztása, késedelmes teljesítése, vagy a lényegesen hibás, nem teljes körű adatszolgáltatás fegyelmi vétségnek minősül és fegyelmi eljárást von maga után.

**Éves adatszolgáltatás**

A könyvvizsgáló köteles évente, az előző naptári évi megbízásairól, a minőségellenőrzés hatálya alá tartozó szakmai szolgáltatásokra vonatkozóan adatot szolgáltatni a Kamara részére minden év június 10-éig.

Az Alapszabály 291. b) pontja szerint ez elnökség alakítja a kamarai tag könyvvizsgálók, a könyvvizsgáló cégek, továbbá a harmadik országbeli könyvvizsgálók és könyvvizsgáló gazdálkodó szervezetek adatszolgáltatási rendjét és határidejét, valamint az adatszolgáltatás ellenőrzési módját.

Könyvvizsgáló cégek esetében az adatszolgáltatásra a cég kötelezett minden egyes általa alkalmazott (tagi jogviszonyban, munkaviszonyban, vezető tisztségviselőként) könyvvizsgáló vonatkozásában, így az alkalmazásában álló kamarai tag könyvvizsgálók mentesülnek az adatszolgáltatási kötelezettség alól.

**Részletes adatszolgáltatás**

A könyvvizsgáló és könyvvizsgáló cég a minőségellenőrzésre történt kijelölésről szóló tájékoztatás megküldésétől számított 15 napon belül köteles a bizottság részére adatot szolgáltatni és a kamara honlapján található részletes adatszolgáltató lapot ügyfélkapus belépést követően kitöltve a bizottság részére beküldeni.

~~Részletes adatszolgáltatásra kizárólag a könyvvizsgáló cég kötelezett. Azok a könyvvizsgálók, akik kizárólag a könyvvizsgáló cég nevében eljárva végeznek könyvvizsgálói tevékenységet, mentesülnek az adatszolgáltatási kötelezettség alól.~~

**A kizárólag könyvvizsgáló cég nevében jogszabályi kötelezettségen alapuló könyvvizsgálói tevékenységet végző könyvvizsgáló részletes adatszolgáltatási kötelezettségét a közreműködésével működő könyvvizsgáló cég is teljesítheti.**

Az éves valamint a részletes adatszolgáltatás teljes körűségét és megbízhatóságát a helyszíni ellenőrzés során, vagy annak megkezdése előtt a bizottság ellenőrizheti.